b'\n_START_ARTICLE_\nKoeberliniaceae\n_START_SECTION_\nTuntomerkit\n_START_PARAGRAPH_\nHeimon lajit ovat piikkisi\xc3\xa4 ja runsashaaraisia pensaita, joiden varsissa on solujenv\xc3\xa4lisi\xc3\xa4 kanavia. Oksien tai piikkien tyvell\xc3\xa4 on esilehti\xc3\xa4. Lehdet ovat v\xc3\xa4h\xc3\xa4p\xc3\xa4t\xc3\xb6isi\xc3\xa4, lyhytik\xc3\xa4isi\xc3\xa4 ja korvakkeettomia. Kukinto sijaitsee lehtihangassa, ja siin\xc3\xa4 on pieni\xc3\xa4 ja huomaamattomia kukkia. Kukassa on mesirauhasia heti\xc3\xb6n tyvell\xc3\xa4 ja gynofori: siki\xc3\xa4in sijaitsee varren p\xc3\xa4\xc3\xa4ss\xc3\xa4. Hiukan laajentunut luotti sijaitsee vartalon p\xc3\xa4\xc3\xa4ss\xc3\xa4. Siemenaiheet kiinnittyv\xc3\xa4t aksiletyyppiseen istukkaan ja niit\xc3\xa4 on noin kymmenen kutakin emilehte\xc3\xa4 kohden. Hedelm\xc3\xa4 on muutamasiemeninen, joskus vain yksisiemeninen marja, jonka p\xc3\xa4\xc3\xa4ss\xc3\xa4 on j\xc3\xa4ljell\xc3\xa4 vartalon j\xc3\xa4\xc3\xa4nne. Siemeness\xc3\xa4 on paksu kuori, vihre\xc3\xa4 alkio ja keskinkertaisesti vararavintoa (endospermi).\n_START_SECTION_\nLevinneisyys\n_START_PARAGRAPH_\nLajit kasvavat Pohjois-Amerikan lounaisosissa, Keski-Amerikassa ja Boliviassa kuivilla alueilla.\n_START_SECTION_\nLuokittelu\n_START_PARAGRAPH_\nKoeberliniaceae kuuluu yhdess\xc3\xa4 heimojen Bataceae ja Salvadoraceae kanssa Brassicales-lahkon evoluutiopuussa kladiin, jossa ei esiinny muista soluista selv\xc3\xa4sti erottuvia eli idioblastisia myrosiinisoluja, ja jonka kukat ovat nelj\xc3\xa4lukuisia, siki\xc3\xa4in yhdislehtinen ja kahdesta emilehdest\xc3\xa4 muodostunut, ja jonka hedelm\xc3\xa4 on avautumaton._NEWLINE_Heimossa on vain yksi suku Koeberlinia ja siin\xc3\xa4 kaksi lajia. Se on joskus liitetty kapriskasvien heimoon (Capparaceae).'